**Tokaj Város Önkormányzata Képviselő-testületének 18/2022. (XI. 16.) önkormányzati rendelete**

**A közvilágítás üzemeltetésével kapcsolatos szabályokról**

Tokaj Város Önkormányzat Képviselő-testülete a veszélyhelyzet során a közvilágítás üzemeltetésével kapcsolatos szabályokról szóló 449/2022. (XI. 9.) Korm. rendelet 4. §-ban kapott felhatalmazás alapján, az Alaptörvény 32. cikk (2) bekezdésében, Magyarország helyi önkormányzatairól szóló 2011.évi CLXXXIX. törvény 13. § (1) bekezdés 2. pontjában biztosított feladatkörében eljárva, Tokaj Város Képviselő-testületének Szervezeti és Működési Szabályzatáról szóló 14/2019.(XI. 29.) önkormányzati rendeletben biztosított – véleményezési jogkörében eljáró Ügyrendi, Jogi és Humánpolitikai Bizottság, a Pénzügyi és Településfejlesztési Bizottság és a Kulturális, Turisztikai, Nemzetközi kapcsolatokért felelős Bizottság – véleményének kikérésével – a következőket rendeli el:

**1. §**

Az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében veszélyhelyzet kihirdetéséről és egyes veszélyhelyzeti szabályokról szóló 424/2022. (X. 28.) Korm. rendelet szerinti veszélyhelyzet ideje alatt a települési önkormányzat képviselő-testülete a közbiztonsági, vagyon- és személyvédelmi, valamint közútbiztonsági szempontokra figyelemmel a közvilágításra vonatkozó helyi működési rend meghatározása keretében elrendeli

*a)* a közvilágítást biztosító lámpatestek számának 1. melléklet szerinti csökkentését,

*b)* az a) pontban meghatározott lámpatest szám csökkenés eredményeként a közvilágítás biztosítására felhasznált 324.120 kW/év villamosenergia fogyasztás 94.118 kW/év mennyiséggel történő csökkentését.

**2. §**

Ez a rendelet a kihirdetését követő napon lép hatályba.

Péterné Ferenc Zsuzsanna Posta György

jegyző polgármester

Kihirdetési záradék

A rendelet kihirdetésének napja: 2022. november 16.

 Péterné Ferencz Zsuzsanna

 jegyző

*1. melléklet*

**Tokaj város közigazgatási területén kikapcsolandó közvilágítást biztosító lámpatestek**

1. Csurgó völgyi út - 10 db 79 W-os, 1 db 87 W-os.

2. Váradi út - 3 db 87 W-os.

3. Bethlen Gábor út - 3 db 174 W-os, 39 db 117 W-os.

4. Vasvári Pál út - 3 db 174 W-os.

5. Szepsi László út - 4 db 174 W-os.

6. Aranyosi út - 3 db 87 W-os.

7. Mosolygó út - 3 db 174 W-os.

8. Serház út - 4 db 174 W-os.

9. Óvár út - 1 db 117 W-os.

10. Kossuth tér - 19 db 117 W-os.

11. Rákóczi út - 29 db 117 W-os, 2 db174 W-os.

12. Bajcsy-Zs. E. út - 10 db 174 W-os.

13. Ady E. út - 6 db 174 W-os.

14. Tokaji F. út - 1 db 87 W-os.

15. Tokaji F. ltp. - 3 db 87 W-os.

16. Benedek P. út - 2 db 87 W-os.

17. Baross G. út - 5 db 87 W-os, 3 db 174 W-os.

18. Hunyadi út - 3 db 87 W-os.

19. Báró Hirsch út - 2 db 34 W-os.

20. Csokonai út - 2 db 87 W-os.

21. Klapka út - 6 db 87 W-os.

22. Malom út - 3 db 87 W-os.

23. Jókai út - 4 db 87 W-os.

24. Tarcali út - 14 db 174 W-os, 1 db 117 W-os.

25. Ladányi út - 7 db 117 W-os.

26. Gr. Apponyi út - 8 db 87 W-os.

27. Bartók B. út - 5 db 34 W-os.

28. Kodály Z. út - 3 db 34 W-os.

29. Deák F. út - 2 db 34 W-os.

30. Németi F. út - 3 db 34 W-os.

31. Tenkács F. út - 1 db 34 W-os.

32. Zrínyi M. út - 1 db 34 W-os.

33. Bocskai út - 4 db 34 W-os.

34. Petőfi út 2- db 87 W-os.

Részletes indokolás

**Az 1. §-hoz**

Tokaj Város Önkormányzat Képviselő-testülete a közvilágításra vonatkozó helyi működési rend meghatározása keretében elrendelte  a közvilágítást biztosító lámpatestek számának 1. melléklet szerinti csökkentését és  a közvilágítás biztosítására felhasznált 88.800 W/év villamosenergia fogyasztás 25.786 W/év mennyiséggel történő csökkentését.

**A 2. §-hoz**

Hatályba léptető rendelkezés.

**Az 1. melléklethez**

Tokaj város közigazgatási területén kikapcsolandó közvilágítást biztosító lámpatestek helyének és számának  meghatározása.